Gangnam Style
„Gangnam Style“ (კორ. 강남스타일) — კეი-პოპ ჟანრის სიმღერა და სინგლი, რომლის ავტორი და შემსრულებელია სამხრეთ კორეელი მუსიკოსი PSY. იგი შეტანილია მის მეექვსე სტუდიურ ალბომში PSY 6 (Six Rules), Part 1. სიმღერის დებიუტი აღინიშნა სამხრეთ კორეის ჩარტში #1 პოზიციით. 2012 წლის 21 დეკემბერს „Gangnam Style“ გახდა პირველი YouTube ვიდეორგოლი, რომელიც მილიარდჯერ იქნა ნანახი. 2013 წლის 11 მარტისთვის სიმღერის ვიდეოს ჰქონდა 1.406 მილიარდი ნახვა, რითაც მან გაუსწრო ჯასტინ ბიბერის „Baby“-ს.